Rancangan Malaysia Kesembilan

Rancangan Malaysia Kesembilan (RMK9) merupakan rancangan pembangunan Malaysia bagi tempoh 2006-2010. RMK9 dibentangkan oleh Perdana Menteri Malaysia kelima, Abdullah Ahmad Badawi, di Parlimen pada 31 Mac 2006. 

Rancangan pembangunan lima tahun ini diumumkan setelah Malaysia melalui fasa 15 tahun pertama semenjak Wawasan 2020 diumumkan oleh Perdana Menteri ketika itu, Mahathir Mohamad semasa membentangkan Rancangan Malaysia Keenam pada tahun 1991. Seperti rancangan-rancangan pembangunan dahulu, RMK9 bermatlamat untuk terus memacu negara ke arah kemakmuran walaupun Malaysia menghadapi persekitaran dalam dan luar negara yang sukar seperti kesan dari krisis kewangan Asia dan kenaikan harga minyakSejak pertengahan 1980an, harga minyak di NYMEX berada di bawah US$25 setong sehingga September 2003. Beberapa peristiwa seperti pencerobahan Amerika Syarikat ke atas Iraq pada tahun 2003 menyebabkan harga minyak meningkat ke US$60 pada 11 August 2005, beberapa bulan sebelum RMK9 dibentang.. 

RMK9 mempunyai 5 teras utama iaitu:
 Meningkatkan ekonomi dalam rantaian nilai lebih tinggi
 Meningkatkan keupayaan pengetahuan dan inovasi negara serta memupuk minda kelas pertama
 Menangani masalah ketidakseimbangan sosioekonomi yg berterusan secara membina dan produktif
 Meningkatkan tahap dan kemampanan kualiti hidup
 Mengukuhkan keupayaan institusi dan pelaksanaan

 Isu-isu penting dalam RMK9 

 Pembangunan infrastruktur 
Kerajaan Malaysia memperuntukkan sejumlah besar wang untuk pembangunan infrastruktur dalam tempoh RMK9 seperti Wilayah Pembangunan Iskandar (WPI) di Johor yang diperuntukkan RM10 bilion. Selain dari itu:
 RM3.5 bilion untuk membina dan menaik taraf jalan 
 RM2 bilion untuk pembangunan industri bioteknologi (termasuk infrastruktur)
 RM1 bilion untuk menaik taraf dan pembesaran Lapangan Terbang Antarabangsa Kota Kinabalu sebagai pusat penerbangan kos rendah kedua di Malaysia
 Peruntukan untuk jambatan kedua dan monorail di Pulau Pinang.
Peruntukan untuk guru pelatih sebanyak rm1 bilion

 Kajian separuh penggal 

Berikut adalah laporan Kajian Separuh Penggal RMK9 seperti yang dibentangkan Perdana Menteri Malaysia di Parlimen pada 26 Jun 2008:

 Item 2007 2005 Kedatangan pelancong 21 juta 16.4 juta Perolehan dari pelancong RM46.1 bilion RM31.9 bilion Jumlah perolehan dari rawatan kpd pesakit dari luar negara RM457.5 juta - Jumlah jualan RM293.9 bilion RM198.1 bilion Nilai komoditi pertanian RM52.4 bilion RM37.5 bilion Penetrasi Internet/100 isi rumah 19.3%  7% Pembinaan/menaik taraf jalan 32,694 km - Bekalan air bersih luar bandar 300 sekolah  - Bekalan elektrik sekolah luar bandar 100% di Sarawak, 72% di Sabah - Insiden kemiskinan tegar 0.7% 1.2% Pendapatan per kapita RM23,066 RM18,840 Defisit negara (% dari KDNK) 3.2% 3.6%

Lain-lain:
Pembinaan 32,000 rumah kos rendah
47 provisi di bawah Kod Tanah Kebangsaan untuk menambah baik pengurusan tanah
Pemprosesan pasport dalam masa 24 jam

 Nota kaki 

Pautan luar
 Buku Eletronik Rancangan Malaysia ke 9
 Ucapan PM Malaysia ketika membentangkan RMK9
 Ucapan Perdana Menteri Malaysia Tentang Kajian Separuh Penggal Rancangan Malaysia Kesembilan, 26 Jun 2008

9